Diari Oficial de la Generalitat Valenciana


Sumari del DOGV 8927, del 16-10-2020 (2020/8476)

RESOLUCIÓ de 14 d'octubre de 2020, de la Direcció General de LABORA Servei Valencià d'Ocupació i Formació, per la qual es convoca, perquè siga constituïda, una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació, per a les famílies professionals d'Edificació i Obra Civil, Seguretat i Medi Ambient i Serveis Socioculturals i a la Comunitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8927

Data del DOGV
:   16-10-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/8476


Data del document
:   14-10-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Descriptors 

:   * concurs administratiu

RESOLUCIÓ de 14 d'octubre de 2020, de la Direcció General de LABORA Servei Valencià d'Ocupació i Formació, per la qual es convoca, perquè siga constituïda, una borsa d'ocupació temporal en aplicació del Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació, per a les famílies professionals d'Edificació i Obra Civil, Seguretat i Medi Ambient i Serveis Socioculturals i a la Comunitat. [2020/8476]  
  
  
Atenent la necessitat d'executar les accions de formació professional per a l'ocupació programades amb caràcter pluriennal per LABORA Servei Valencià d'Ocupació i Formació, és necessari proveir temporalment llocs de treball de l'Administració de la Generalitat, adscrits a LABORA Servei Valencià d'Ocupació i Formació, de personal expert docent de caràcter temporal.  
El Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació (DOGV 8227, 05.02.2018), en l'article 1 disposa que aquesta resolució té per objecte regular la borsa d'ocupació temporal de personal expert docent de caràcter temporal adscrit a LABORA Servei Valencià d'Ocupació i Formació.  
La lletra b de l'apartat 1 de l'article 5 de l'esmentat decret, en relació amb la seua disposició final segona, estableix que correspon convocar els procediments per a la incorporació a la borsa de personal expert docent a la Direcció General de LABORA Servei Valencià d'Ocupació i Formació, a proposta de la direcció general competent en matèria de formació professional per a l'ocupació, mitjançant resolució.  
Per la seua part, les lletres a i b de l'apartat 2 del precepte anteriorment esmentat assenyalen que són funcions de l'òrgan de selecció, entre altres, comprovar el compliment dels requisits que s'establisquen en cada convocatòria per a ser personal formador, així com valorar els mèrits aportats d'acord amb el barem establit en les respectives convocatòries.  
En virtut d'això i fent ús de les facultats que, en matèria de formació professional, té conferides la Direcció General de LABORA Servei Valencià d'Ocupació i Formació, i de conformitat amb el que s'estableix en la lletra f de l'apartat 1 de l'article 14 del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servei Valencià d'Ocupació i Formació, conforme el Consell Valencià de Formació Professional, resolc:  
  
  
Primer. Convocatòria de la borsa d'ocupació temporal  
1. Convocar la constitució de la borsa d'ocupació temporal per al nomenament de personal funcionari interí del subgrup A2 o del grup B, personal expert docent de caràcter temporal de la Generalitat adscrit a LABORA Servei Valencià d'Ocupació i Formació, a fi que, quan les necessitats del servei el requerisquen amb motiu de l'execució de les accions formatives programades, puguen proveir-se provisionalment llocs de treball classificats per a la seua provisió per aquest personal, de conformitat amb el que estableix el Decret 220/2017, de 29 de desembre, del Consell, anteriorment esmentat, regulador de l'esmentada matèria.  
2. La borsa que es convoca és per a la provisió temporal de llocs d'experts docents en l'àmbit de les famílies professionals de: Edificació i Obra Civil, Seguretat i Medi Ambient i Serveis Socioculturals i a la Comunitat, per a les àrees professionals i especialitats que es detallen en l'annex I d'aquesta resolució, sempre que aquestes es troben d'alta en el Catàleg d'especialitats publicat pel Servei Públic d'Ocupació Estatal (SEPE) i per a ser impartides bé en la modalitat presencial o bé en la modalitat teleformació.  
  
Segon. Requisits per a la incorporació en la borsa  
1. Per a formar part de la borsa es requereix reunir els requisits de caràcter general i específic establits en l'article 7 del Decret 220/2017, de 29 de desembre, del Consell, anteriorment esmentat i els exigits en els respectius reials decrets pels quals es regeixen cadascun dels certificats de professionalitat i mòduls formatius que els componen, tal com s'assenyala en l'annex I d'aquesta, així com els determinats pel Reial decret 34/2008 de 18 de gener, pel qual es regulen, i l'Ordre ESS/1897/2013, de 10 d'octubre que el desplega.  
  
D'acord amb el que es preveu en la Llei 10/2010, de 9 de juliol, d'ordenació i gestió de la funció pública valenciana, no es podran incorporar a la borsa les persones que no estiguen en possessió de la titulació suficient per a accedir al subgrup A2 o al grup B, així com qualsevol altre requisit amb el qual estiga classificat el lloc de treball.  
2. Els requisits exigits per a cada certificat de professionalitat hauran de complir-se en el moment de presentació de la sol·licitud, en els termes previstos en l'article 9 del Decret 220/2017, de 29 de desembre, del Consell, anteriorment esmentat, i les persones aspirants podran ser requerides per a la verificació del manteniment de les condicions tingudes en compte per a ser incloses en la borsa, amb caràcter previ al seu nomenament.  
  
Tercer. Barem de mèrits  
Les persones aspirants seran ordenades prenent en consideració la puntuació atorgada d'acord amb els mèrits i la valoració que s'estableix d'aquests en l'article 11 del Decret 220/2017, de 29 de desembre, del Consell, anteriorment esmentat.  
A l'efecte de poder ser incorporat a la borsa, les persones aspirants hauran d'obtindre un mínim de 2 punts, sense que en cap cas puga superar-se la puntuació màxima de 100 punts per la suma dels apartats 1.A. Experiència i 1.B Formació.  
  
Quart. Acreditació dels mèrits  
L'acreditació dels mèrits es realitzarà en els termes establits en els articles 9 i 11 del decret anteriorment esmentat.  
  
Cinqué. Sol·licituds d'incorporació a la borsa i procediment de constitució  
1. Les persones aspirants hauran de presentar la sol·licitud d'incorporació a la borsa, el full d'autobaremació i la documentació acreditativa del compliment dels requisits a què es refereix el resolc segon, així com dels mèrits al·legats, en el termini d'un mes, comptats des de l'endemà de la publicació d'aquesta resolució en el Diari Oficial de la Generalitat Valenciana, mitjançant enviament telemàtic a través del formulari disponible en la seu electrònica de la Generalitat Valenciana situada en la pàgina web http://www.gva.es, o en la web www.labora.gva.es, dirigida a la persona titular de la direcció general amb competències en matèria de formació professional per a l'ocupació.  
  
Així mateix, hauran d'indicar en la sol·licitud d'incorporació a la borsa la província o les províncies en les quals estiguen interessats a obtindre destinació, i no s'admetran canvis o ampliacions de província posteriors mentre no s'òbriga el termini d'actualització de la borsa.  
Igualment hauran d'especificar per a cada especialitat formativa si sol·liciten la seua incorporació a la borsa en la modalitat presencial, teleformació o ambdues.  
A l'efecte de l'aplicació del límit establit en l'apartat 2 de l'article 13 del Decret 220/2017, consistent en què les persones aspirants únicament podran ser incorporades a un màxim de deu especialitats completes, quan el nombre de sol·licituds formulades per aquelles supere aquesta xifra, l'ordre d'incorporació a cadascuna d'aquestes especialitats, fins a aconseguir aquest nombre màxim, el determinarà l'òrgan de selecció, que baremarà les sol·licituds i publicarà les llistes definitives, d'acord amb l'ordre establit en l'annex I d'aquesta convocatòria, de tal manera que es començarà per la família professional d'Edificació i Obra Civil i, una vegada publicades les llistes definitives de totes les especialitats que hi conté, es passarà a la següent i es procedirà de la mateixa manera fins a esgotar totes les especialitats convocades per a les famílies de Seguretat i Medi Ambient i Serveis Socioculturals i a la Comunitat per aquest ordre.  
Tot això sense perjudici de les possibles modificacions que, per circumstàncies sobrevingudes, puguen produir-se sobre aquest tema per a atendre les necessitats i prioritats que s'assenyalen a través de la programació anual de les accions formatives corresponents.  
Una vegada que les persones aspirants hagen sigut incorporades a les deu especialitats completes a què es refereix el paràgraf anterior, quedaran automàticament excloses en les següents sol·licituds que es baremen.  
La renúncia a formar part de la borsa en alguna d'aquelles deu especialitats en les quals hagen sigut incorporades no suposarà el dret que siguen novament baremades o incorporades a les borses de les especialitats en les quals se'ls haja exclòs per aquesta causa, sense perjudici que es puga formular una nova sol·licitud quan es convoque una nova borsa per a aquelles especialitats o s'actualitzen mèrits.  
La documentació acreditativa del compliment dels requisits exigits en cada cas haurà de ser digitalitzada, classificada i ordenada, i s'adjuntarà com a arxius annexos a la sol·licitud, excepte que aquesta ja estiga en poder de qualsevol l'administració, i en aquest cas s'assenyalarà la data, el número d'expedient i l'òrgan davant del qual es va presentar.  
  
2. Els mèrits que no consten i que no s'acrediten de la manera establida en el resolc quart no es valoraran, i les titulacions acadèmiques i els mèrits al·legats hauran de complir-se en la data de finalització del termini de presentació de sol·licituds d'inscripció en la borsa.  
3. En tot cas, la presentació de la sol·licitud suposarà l'autorització per a la gestió automatitzada de les dades personals a LABORA Servei Valencià d'Ocupació i Formació, i si és el cas, la seua cessió a les entitats beneficiàries, als efectes establits en aquesta resolució.  
  
4. Les persones candidates a incorporar-se a les borses de personal expert docent estaran obligades a comunicar a la Direcció General que tinga competències en matèria de formació professional per a l'ocupació qualsevol canvi que afecte les dades personals incloses en la seua sol·licitud (adreça, telèfon, correu electrònic), per a la necessària localització i enviament de comunicacions a la persona interessada.  
5. El personal expert docent podrà estar inclòs en la borsa en un màxim de 10 especialitats completes, sempre que hi complisquen els requisits d'accés. A aquest efecte, no es computaran les especialitats parcials (mòduls) en les quals estiga inclòs.  
6. Registrada la sol·licitud l'òrgan de selecció l'examinarà i analitzarà la documentació aportada per les persones sol·licitants, d'acord amb el procediment establit a aquest efecte en l'article 12 del Decret 220/2017, de 29 de desembre, del Consell, anteriorment esmentat.  
  
7. Les persones sol·licitants es responsabilitzen expressament de la documentació aportada. En cas de falsedat o manipulació en algun document, perdran el dret a la participació en el present procés de valoració, amb independència de la responsabilitat que pertoque en dret.  
  
L'òrgan de selecció aplicarà, si és el cas, les puntuacions corresponents d'acord amb el barem establit.  
  
Sisé. Obligació de relacionar-se electrònicament  
Per raó del col·lectiu al qual va dirigida aquesta resolució, les persones interessades a ser incorporades a aquesta borsa estaran obligades a relacionar-se amb l'Administració a través de mitjans electrònics.  
  
Igualment, el procediment establit a aquest efecte se substanciarà, en tot cas, per mitjans electrònics.  
L'Administració es reserva el dret a requerir en qualsevol moment del desenvolupament del procés la justificació de la documentació que es considere necessària.  
  
Seté. Òrgan de selecció  
De conformitat amb el que s'ha assenyalat en l'article 5 del Decret 220/2017, de 29 de desembre, del Consell, anteriorment esmentat, es designen com a membres de l'òrgan de selecció les persones següents:  
  
Titulars:  
Presidència:  
- La persona responsable de la Subdirecció General de Formació Professional per a l'Ocupació.  
Vocals:  
- La persona responsable del Servei de Centres de Formació Professional per a l'Ocupació, de la Direcció General d'Ocupació i Formació.  
  
- La persona responsable de la Secció de Centres Labora de Formació, de la Direcció General d'Ocupació i Formació.  
- La persona responsable de la Direcció del Centre Integrat de Formació Professional de Catarroja (València).  
- La persona responsable de la Direcció d'Estudis de Labora Formació d'Ontinyent (València).  
- La persona responsable de la Direcció del Servei de Recursos Humans de LABORA Servei Valencià d'Ocupació i Formació.  
- El vocal representant de la Direcció General de la Funció Pública, designat per l'esmentada direcció general.  
  
Suplents:  
Presidència:  
- La persona responsable del Servei d'Ordenació de la Formació Professional, de la Direcció General d'Ocupació i Formació.  
Vocals:  
- Dues persones que ocupen una plaça de tècnic mitjà o superior adscrites a la de Secció de Centres Labora de Formació, de la Direcció General d'Ocupació i Formació.  
- La persona responsable de la Direcció de Labora Formació d'Ontinyent (València)  
- La persona responsable de la Direcció d'Estudis de Labora Formació d'Ontinyent (València).  
- Una persona que ocupe una plaça de tècnic mitjà o superior, designada per la Direcció del Servei de Recursos Humans de LABORA Servei Valencià d'Ocupació i Formació entre el personal adscrit a aquest.  
  
- El vocal representant de la Direcció General de la Funció Pública, designat per l'esmentada direcció general.  
En els casos de vacant, absència o malaltia de les persones que ocupen els llocs o càrrecs de vocals suplents, i únicament als efectes de possibilitar el normal funcionament i constitució de l'òrgan de selecció, es faculta la Direcció General d'Ocupació i Formació per a la designació de les persones que els substituiran, entre persones que ocupen un lloc o càrrec equivalent.  
  
Huité. Àmbit territorial de la borsa  
L'àmbit territorial d'aquesta borsa d'ocupació és de caràcter provincial i la provisió de llocs amb caràcter temporal s'efectuarà segons el que es preveu en l'article 19 i concordants del Decret 220/2017, de 29 de desembre, del Consell, anteriorment esmentat.  
  
Nové. Normes de funcionament  
1. Aquesta borsa s'ajustarà en el seu funcionament al que es disposa en el Decret 220/2017, de 29 de desembre, del Consell, anteriorment esmentat, així com als criteris que, si és el cas, determina la Comissió de Seguiment d'Ocupació Temporal.  
2. El personal que es trobe inclòs en aquesta borsa serà cridat sempre que no hi haja personal propi disponible.  
3. L'ordre de prelació en la formació de la borsa per a cada especialitat, modalitat d'impartició i província s'obtindrà de la suma de la puntuació obtinguda d'acord amb el barem de mèrits que s'expressa en l'article 11 del Decret 220/2017, de 29 de desembre, del Consell, anteriorment esmentat, pel qual es regula la borsa d'ocupació temporal de personal expert docent de caràcter temporal.  
En tot cas, tindran prioritat en la selecció, els qui puguen impartir especialitats completes.  
En cas d'igualtat de puntuació per a l'establiment de l'ordre de prelació en la borsa, es procedirà de la forma prevista en l'apartat 3 i següents de l'article 17 del decret anteriorment esmentat.  
  
Desé. Funcions del personal expert docent  
El personal expert docent de LABORA Servei Valencià d'Ocupació i Formació realitzarà, en l'àmbit de la formació professional per a l'ocupació, les funcions següents:  
a) Programar, impartir, tutoritzar i avaluar accions formatives incloses en la programació de Labora Formació, bé en la modalitat presencial, bé en la modalitat de teleformació.  
b) Elaborar i/o supervisar l'elaboració de materials i recursos didàctics per a la formació.  
c) Vigilar que els espais en els quals es desenvolupa la formació mantinguen les instal·lacions i l'equipament a punt de ser utilitzats.  
d) Assessorar sobre la compra de material, equipament i maquinària necessària per al desenvolupament de les accions formatives.  
e) Col·laborar en la selecció de l'alumnat.  
f) Interaccionar amb empreses de la seua especialitat amb les quals poder acordar la realització de pràctiques professionals no laborals.  
g) Informar i/o assessorar l'alumnat sobre els itineraris formatius i les eixides professionals que ofereix el mercat laboral en la seua especialitat.  
h) Impulsar, de manera permanent, la qualitat de la formació i l'actualització didàctica.  
i) Qualsevol altra inherent a la condició de formador.  
Contra aquest acte, que posa fi a la via administrativa, podrà interposar-se un recurs contenciós administratiu en el termini de dos mesos comptats des de l'endemà de publicar-se en el Diari Oficial de la Generalitat Valenciana, davant dels jutjats contenciosos administratius, d'acord amb el que s'estableix en els articles 8 i 46.1 de la Llei 28/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes comptat en els mateixos termes, d'acord amb el que s'assenyala en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
Els emplaçaments en els recursos contenciosos administratius que puguen substanciar-se contra aquesta resolució, es realitzaran mitjançant la inserció del corresponent edicte en el Diari Oficial de la Generalitat Valenciana.  
Aquesta resolució produirà els seus efectes des de l'endemà de ser publicada en el Diari Oficial de la Generalitat Valenciana.  
  
València, 14 d'octubre de 2020.- El director general de LABORA Servei Valencià d'Ocupació i Formació: Enric Nomdedéu i Biosca.